Vi er meget utilfredse med vores ophold i Urban apartments! Jeg har forsøgt at række ud til udlejer og forklaret vores oplevelse af stedet inden denne anmeldelse men de er ikke vendt retur.
Vi oplevede at der 3 ud af 5 aftener var høj musik i den lukkede gård, fest på altanerne og larm indtil langt ud på natten. Den ene nat slukkede musikken først kl 04:30. Dette på trods af at der i beskrivelsen af stedet står at der ikke må holdes fest og at der skal være ro senest 22.00.
Ydermere sad der 3-4 narkomaner i vores lukkede gård (som man ellers skal bruge en kode til at komme ind i) og stak sig med heroin, og røg hash. De sad her længe og skjulte ikke at de stak sig flere steder på kroppen. Meget ubehageligt og utrygt!
En anden aften kunne hverken vores søn på 6 måneder eller vi sove fordi der sad unge i gården og røg så meget hash at hele vores lejlighed blev fyldt af lugten - faktisk så slemt at min kæreste fik voldsomt hovedpine. Jeg kan absolut ikke anbefale dette sted til nogen med små børn. Det var meget utrygt og da vi kontaktede udlejer fik vi blot besked om at kontakte Politiet hvis episoden opstod igen.
Vores søn havde et uheld med afføring i sengen og jeg spurgte pænt udlejer om de muligvis kunne hjælpe med et rent lagen da vi trods alt skulle være i lejligheden i 5 nætter - blev mødt af: Dette er ikke et hotel!
Der var ikke varmt vand i bruseren to gange vi skulle i bad og vi har aldrig sovet i dårligere senge. De burde virkelig anskaffe sig nye madrasser. Billederne snyder og stedet er meget mindre end hvad det ligner på billederne.
Vi har forsøgt at komme i dialog med udlejerne uden held endnu. Vi er meget kede af vores ophold og vil aldrig anbefale det til nogle.